Sara Koiranen, Iida Hägglund & työryhmä LITTLE_STAR95 – OOKSÄ ONLINE? little_star95 – ooksä online? on nostalgiatrippi, joka kutsuu matkalle teinitytön huoneese
Sara Koiranen, Iida Hägglund & työryhmä LITTLE_STAR95 – OOKSÄ ONLINE? little_star95 – ooksä online? on nostalgiatrippi, joka kutsuu matkalle teinitytön huoneeseen ja illanviettoon 2000-luvun alun internetissä. Offline- ja online-maailmojen välillä seikkaileva esitys kysyy, millaisia minäkuvia ja ihmissuhteita internet on synnyttänyt. Teinidraama löytää tiensä koulusta nettiin, meseen ja galtsuun. Kuka omistaa kenelle ja mitä, kuka on online ja kuka ihan vaan out? Tyttöjen väliset kipeät hierarkiat piirtyvät esiin herkkyydellä ja tarkkuudella tietokoneen näytölle. Elokuussa 2025 uuden sukupolven teatterintekijöistä koostuva työryhmä vie katsojat aikaan, jolloin internetissä ei oltu, vaan sinne piti mennä. Irc-galleria, MSN Messenger sekä demi.fi toimivat tämän esityksen ympäristöinä ja materiaaleina. Mitä 2000-luvun sosiaalinen media teki nollarinuorille – erityisesti tytöille ja naisille? Se selviää kirjautumalla sisään. Esiintyjä: Hilma Kotkaniemi Esityskonsepti: Sara Koiranen, Iida Hägglund & työryhmä Dramaturgi: Sara Koiranen Lukeva dramaturgi: Mimmi Ahonen Skenografi, puvustus ja naamiointi: Vera Kotkaniemi Valo- ja videosuunnittelu: Elli Maria Kujansuu Äänisuunnittelu ja sävellys: Iida Hägglund